text: KIF Vejen siger farvel til træner
  25 maj 2012 kl. 06.00
  KIF Vejen har sagt farvel til træner Jan Laugesen. Det er udelukkende en økonomisk afgørelse, siger KIF Vejens direktør Johannes Ipsen til TV SYD.
  Assistentræner Bilal Suman bliver forfremmet til cheftræner.
  - Vi er nødt til få vore udgifter til at at svare til vores indtægter. Jan Laugesen har gjort et godt stykke arbejde i KIF Vejen - men vi kan ikke honorere hans økonomiske krav, siger Johannes Ipsen.
  Jan Laugesen kom til KIF Vejen sidst i 2011, hvor klubben havde fået en katastrofal start på sæsonen. Efterfølgende fik KIF Vejen stor international succes i EHF-cuppen og reddedde livet i den hjemlige liga efter en gyserafslutning med en straffekastkonkurrence mod SK Århus om det yderste mandat.
  KIF Vejens direktør Hohannes Ipsen siger til TV SYD, at klubben i løbet af kort tid er klar med en samlet udmelding på sammensætningen af næste års sportslige stab - herunder navnet på en ny assistentræner og sammensætningen af spillertruppen.
  